stanford-oval/wikipedia huggingface dataset:
Retretti
Historia > Taideluolan omistava yhtiö tekee konkurssin

Keväällä 2022 taidekeskus Retretin kerrottiin olevan rahoitusongelmissa. Taideluolan peruskorjaaminen jouduttiin keskeyttämään. Yle kertoi kesän näyttelykokonaisuuden olevan vaakalaudalla tai ainakin myöhästyvän. Rahoitusvaikeuksien ongelmaksi kerrottiin muun muassa se, että Retretin kunnostaminen oli osoittautunut suuremmaksi hankkeeksi kuin mitä oli osattu kuvitella. Myös koronapandemian ja Ukrainan sodan tuomat haasteet hankaloittivat projektin toteuttamista.
Syksystä 2022 Retretin koko osakekanta laitettiin myyntiin. Kohteelle etsittiin uutta ostajaa. Mediassa uutisoitiin myös uuden omistajatahon löytymisestä. Tuolloin kerrottiin, että uusi omistaja ei olisi vain yksittäinen henkilö vaan suurempi joukko. Keväällä 2023 Yle kertoi, että yhtiötä uhkaa konkurssi, koska Retretille ei löydy uutta omistajaa. Huhtikuussa 2023 Yle kertoi, että Taideluola Retretin omistava Tuunaansaaren Luola Oy on jättänyt konkurssihakemuksen käräjäoikeudelle. Kohteelle ei ollut löytynyt etsinnöistä huolimatta sopivia sijoittajia ja aika neuvotteluissa oli loppunut kesken. Yhtiöllä oli konkurssihakemuksen jätön aikaan kolme miljoonaa euroa velkaa.
Taideluola Retretistä laitettiin kesällä 2024 huutokauppailmoitus verkkoon. Ylen artikkelin mukaan kiinteistössä on pidetty ylläpitolämmitys päällä vaikka konkurssihakemus oli jätetty aiemmin. Samassa artikkelissa kerrotaan, että aiemmin tehdyistä laajoista remontoinneista huolimatta kohde ei ole vielä täysin käyttökunnossa. Itä-Savo kertoi vielä syksyllä 2024, että nettihuutokauppa päättyi tuloksettomana. Hiukan myöhemmän heräsi huoli luolaston ylläpidon mahdollisesta loppumisesta.
Vielä vuoden 2024 lopulla työ- ja elinkeinoministeriön johtama työryhmä ehdotti, että Retretti saataisiin ympärivuotiseen käyttöön soveltuvaksi taidekeskukseksi. Itä-Savo -lehti kertoo, että Retretin saneerausta esitettiin osaksi Itä-Suomi -ohjelmaa. Keväällä 2025 Savonlinnan kaupunginjohtaja Janne Laine ehdotti, että kaupungin omistama yhtiö ostaisi Retretin ja ryhtyisi hallinnoimaan sen toimintaa. Asiasta on käyty keskusteluja kaupungin päättäjien kesken, mutta päätöstä asiassa ei ole toistaiseksi tehty. Keskustelua on herättänyt sekä valtion tukien välttämättömyys hankkeeseen lähtemiselle, sekä huoli siitä, että mahdollisuus tukien saamiseksi voidaan menettää.
Retretissä olleita näyttelyitä

Salvador Dali 1980 (83 Dalin grafiikkateosta suomalaisen nykytaiteen rinnalla)
Pekka Halonen 1982 (lähes 100 Halosen ja 145 suomalaisen nykytaiteen teosta)
Albert Edelfelt (301 teosta) ja Veikko Haukkavaara 1983
Olavi Lanu, Seppo Similä, Arabian osastolla Birger Kaipiainen ja Heljä Liukko-Sundström ja Nuutajärven osastolla Oiva Toikka 1984
Anita Snellman, Kari Juva ja Nina Terno sekä Pentikin osastolla Suku Park ja Simo Heikkilä 1985
Eero Järnefelt (yli 300 teosta) ja Björn Weckström 1986
"Surrealismi"-näyttelyssä 1987 mm. Agar, Arman, Baj, Chirico, Dali, Delvaux, Ensor, Ernst, Fini, Freddie, Lam, Maddox, Magritte, Man Ray, Masson, Matta, Miró, Oppenheim, Penrose, Toyen ja Wunderlich.
Timo Sarpanevan lasiveistoksia ja taidelasiklassikkoja 1987
Peter Paul Rubens 1991
Marc Chagall 1993
Pablo Picasso 1994
Ilja Repin 1989 ja 1995
von Wrightin taiteilijaveljekset 2000
Salvador Dalí 2001
Ivan Aivazovski 2003
Anders Zorn ja Rembrandtin grafiikkaa 2004
Pekka Halonen, A. ja R. Ratia 2005
Jean Dubuffet, Hugo Simberg ja Anu Pentik 2006
Eero Järnefelt ja Timo Sarpaneva 2007
Ellen Thesleff ja Leonardo da Vincin koneita 2008
Carl Barks 2011
Aiheesta muualla

Kuvia tai muita tiedostoja aiheesta Retretti Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Norja  Saksa  Suomi (KANTO)  Yhdysvallat 
Henkilöt:  Yle 
| n k Perustiedot Wikidatassa: Retretti (Q2533099)ohje |
| --- | --- |
esiintymä kohteesta: taidekeskus, konserttitalo, taidenäyttely
valtio: Suomi
sijaitsee hallinnollisessa alueyksikössä: Savonlinna
katuosoite: Tuunaansaarentie 3
koordinaatit: 61°48′12″N 29°17′24″E﻿ / ﻿61.8033°N 29.29°E﻿ / 61.8033; 29.29
Puhakka

Puhakka on suomalainen sukunimi. Helmikuussa 2023 nimi oli 2 917 henkilöllä, joista 158 ulkomailla. Kaikkiaan nimi on ollut 6 169 henkilöllä.
Tunnettuja nimenkantajia:
Antti Puhakka (1816–1893), maanviljelijä, talonpoikaisrunoilija ja valtiopäivämies
Arja Maarit Puhakka (s. 1957), kuvataiteilija
Hannu Puhakka (s. 1959), pituushyppääjä ja kolmiloikkaaja
Jaakko Puhakka (s. 1954), kemian ja biotekniikan professori, vara- ja akateeminen rehtori
Janne Puhakka (1995–2024), jääkiekkoilija
Jari Puhakka (s. 1965), kapellimestari
Johanna Puhakka (s. 1993), näyttelijä, Jari Puhakan tytär
Joona Puhakka (s. 1982), uimahyppääjä
Joona Puhakka (s. 1998), Youtube-videoiden tekijä
Jouko Puhakka (1922–2002), kirjailija
Jouko Puhakka (s. 1962), ralliautoilija ja kartanlukija
Jussi Puhakka (s. 1976), näyttelijä
Juuso Puhakka (s. 1998), autourheilija
Keijo Puhakka (s. 1947), jääkiekkoilija
Lauri Puhakka (1921–1991), tekniikantutkija, emeritusprofessori, Yrjö Puhakan poika
Matti Puhakka (1945−2021), sosiaalidemokraattinen poliitikko, ministerin arvonimi
Martti Puhakka (1935–2019), yritysjohtaja, maanviljelysneuvos
Mikko Puhakka (1877–1924), toimittaja ja nuorisoseuramies
Mirja Puhakka (s. 1955), hiihtosuunnistaja
Niilo Puhakka (1886–1918), diplomi-insinööri, jalkapalloilija ja jääpalloilija
Noora Puhakka (s. 1985), Tiktak-yhtyeen kitaristi
Olli Puhakka (1916–1989), liikenne- ja hävittäjälentäjä, Mannerheim-ristin ritari, Yrjö Puhakan poika
Onni Puhakka (1870–1955), maanviljelijä, osuustoimintamies ja Nuorsuomalaisen puolueen kansanedustaja
Oona Puhakka (s. 2005), lapsinäyttelijä ja ääninäyttelijä
Osmo Puhakka (s. 1948), kirkkoherra ja Keskustan kansanedustaja
Pauli Puhakka (1926–2011), SKDL:n kansanedustaja
Pekka Puhakka (1874–1949), opettaja, päätoimittaja ja järjestömies
Peppi Puhakka (s. 2003), jalkapalloilija
Petteri Puhakka (s. 2001), jääkiekkoilija
Päivi Puhakka (o.s. Autere, s. 1958), toimittaja ja kirjailija
Raili Puhakka (1940–2006), Keskustan kansanedustaja
Roope Puhakka, televisionäyttelijä
Sirpa Puhakka (s. 1956), vasemmistoliittolainen poliitikko
Ville Puhakka (s. 2000), jääkiekkoilija
Väinö Puhakka (1887–1918), itsenäisyysaktivisti, jääkäriliikkeen keskuskomitean jäsen ja Karjalan kansalaisliiton sihteeri
Yrjö Puhakka (1888–1971), kansanedustaja, ministeri, eduskunnan oikeusasiamies.
Jarosław Kaczyński

| Jarosław Kaczyński |
| --- | --- |

Puolan varapääministeri
 6. lokakuuta 2020 –  19. kesäkuuta 2022  
Pääministeri:  Mateusz Morawiecki
Puolan pääministeri
 14. heinäkuuta 2006 – 16. marraskuuta 2007  
Presidentti:  Lech Kaczyński
Varapääministeri:  Ludwik Dorn Zyta Gilowska Przemysław Gosiewski Andrzej Lepper Roman Giertych
Edeltäjä:  Kazimierz Marcinkiewicz
Seuraaja:  Donald Tusk
Henkilötiedot
Syntynyt: 18. kesäkuuta 1949 (ikä 75) Varsova, Puola
Ammatti:  Poliitikko
Tiedot
Puolue:  Laki ja Oikeus
 Nimikirjoitus
Jarosław Aleksander Kaczyński (s. 18. kesäkuuta 1949 Varsova) on puolalainen poliitikko ja oikeistolaisen Prawo i Sprawiedliwość -puolueen (Laki ja oikeus) puheenjohtaja. Jarosław Kaczyński toimi 14. heinäkuuta 2006 – 16. marraskuuta 2007 Puolan pääministerinä ja 6. lokakuuta 2020 – 19. kesäkuuta 2022 Puolan varapääministerinä. Hän on Puolan presidenttinä vuodesta 2005 kuolemaansa vuoteen 2010 asti toimineen Lech Kaczyńskin identtinen kaksosveli.
Puolan sotatilan (1980–1981) aikana Jarosław Kaczyński oli Solidaarisuus-liikkeen Tygodnik Solidarność -lehden päätoimittaja. Vuonna 1990 veljekset perustivat Porozumienie Centrum -puolueen, jonka puheenjohtajana hän oli myöhemmin. J. Kaczyński oli 1991–1993 ja vuodesta 1997 Sejmin jäsen. Hänellä on oikeustieteen tohtorin tutkinto.
Pääministerikausi

Kun PiS voitti parlamenttivaalit, Jarosław Kaczyński kieltäytyi pääministeriydestä, koska hänen veljensä oli pyrkimässä presidentiksi, ja pääministeriksi tuli aluksi Kazimierz Marcinkiewicz, jonka Kaczyński korvasi heinäkuussa 2006.
Kaczyńskin veljesten politiikkaa on luonnehdittu tiukan katolilaiseksi ja konservatiiviseksi.
Kaczyńskin hallitus ajautui kriisiin budjetista ja Afganistanin joukoista. Pääministeri erotti lokakuussa 2006 populistisen Itsepuolustus-puolueen johtajan, maatalousministeri ja varapääministeri Andrzej Lepperin hallituksesta.
Kaczyńskin Laki- ja oikeudenmukaisuus pyrki pitämään hallituksensa koossa kannustamalla opposition edustajia loikkaamaan ja neuvottelemalla keskustalaisen talonpoikien puolueen kanssa. Kaczyńskin pääministerinhallinnosta vastaava Lain- ja oikeudenmukaisuuden varajohtaja Adam Lipiński kuvattiin filmille hänen pyrkiessään ostamaan Itsepuolustuksen edustajan Renata Begerin tukea vastineeksi hallituspaikasta, mikä johti uuteen skandaaliin.
Lopulta Itsepuolustus ja Puolalaisten perheiden liiga otettiin takaisin hallitukseen.
Kaczyńskin hallitus luottaa vahvasti katoliseen oikeistoon, ja hallituskumppaneita on luonnehdittu äärikatolilaisiksi. Perheiden liiton apulaisopetusministeri Mirosław Orzechowskin mukaan evoluutioteoria on valhetta, ja hänen mukaansa on surullista että sitä opetetaan kouluissa. Myös opetusministeri Roman Giertych on kannattanut evoluution opetuksen vapaaehtoistamista.
Marraskuussa 2006 hallituksen lehdistövirastosta ilmoitettiin, ettei Kaczyńskia enää saa valokuvata sivulta, vaan ainoastaan edestä. Hallituksen tiedottaja Jan Dziedziczak sanoi, ettei sivusta kuvaaminen "ole tarpeen" ja luonnehti määräystä "arkipäiväiseksi toimenpiteeksi". Hän myös kiisti arvelut, että syynä olisi pääministerin turhamaisuus, esimerkiksi halu kätkeä kaksoisleuka. Saliin, jossa pääministeri pitää puheet, rakennettiin este, jotta häntä ei voi päästä kuvaamaan sopimattomasta kulmasta. Saksan toimittajien liitto piti kieltoa "räikeänä lehdistön vapauden loukkauksena", jota yleensä esiintyy vain diktatuureissa, ja kehotti saksalaisia ja puolalaisia toimittajia olemaan noudattamasta sääntöä.
Kaczyńskin hallitus rakoili uudelleen heinäkuussa 2007, kun Lepperin nimi tuli esiin korruptiotutkimuksissa. Kaczyński pyysi presidenttiä erottamaan hänet, jonka jälkeen Itsepuolustus ilmoitti jälleen jättävänsä hallituksen.
Lepperin erotusta seurasi hallituskriisi, jonka aikana heinäkuusta elokuun alkuun maassa erotettiin 16 ministeriä.
 Presidentti Lech Kaczyńskin ja oppositiojohtaja Donald Tuskin välisissä neuvotteluissa päädyttiin ennenaikaisiin parlamenttivaaleihin tilanteen ratkaisemiseksi.
Presidenttiehdokkuus

Huhtikuussa 2010 Jarosław Kaczyński ilmoitti pyrkivänsä presidentiksi lento-onnettomuudessa kuolleen veljensä jälkeen.
Muuta

Jarosław ja Lech esiintyivät jo vuonna 1962 puolalaisessa lastenelokuvassa O dwóch takich, co ukradli księżyc (Kaksikko, joka varasti kuun).
Bidhya Devi Bhandari

| Bidhya Devi Bhandari> विद्यादेवी भण्डारी |
| --- | --- |

Nepalin presidentti
 29. lokakuuta 2015 – 13. maaliskuuta 2023  
Edeltäjä:  Ram Baran Yadav
Seuraaja:  Ram Chandra Poudel
Nepalin puolustusministeri
 25.5.2009 – 6.2.2011  
Pääministeri:  Madhav Kumar Nepal
Edeltäjä:  Ram Bahadur Thapa
Seuraaja:  Bijay Kumar Gachhadar
Nepalin ympäristöministeri
 1997  
Nepalin edustajainhuoneen edustaja
 1993–2004  
Henkilötiedot
Syntynyt: 19. kesäkuuta 1961 (ikä 63)  Mane Bhanjyang, Nepal
Kansalaisuus:   nepalilainen
Vanhemmat:  Ram Bahadur Pandey (isä) Mithila Pandey (äiti)
Puoliso:  Madan Bhandari (1982–1993)
Lapset:  2
Tiedot
Puolue:  NCP (M-L)
Tutkinnot:  Tribhuvanin yliopisto
Aiheesta muualla
www.presidentofnepal.gov.np ja english.presidentofnepal.gov.np
Bidhya Devi Bhandari (nepaliksi विद्यादेवी भण्डारी, Bidhyādevī Bhaṇḍārī; s. 19. kesäkuuta 1961 Mane Bhanjyang, Nepal) on nepalilainen poliitikko ja maan presidentti vuosina 2015–2023. Bhandari on maan ensimmäinen naispresidentti. Hän on Nepalin kommunistisen puolueen varapuheenjohtaja. Bhandari toimi puolustusministerinä vuosina 2009–2011.
Tausta ja yksityiselämä

Bhandari syntyi keskiluokkaiseen perheeseen vuonna 1961 Nepalin itäosissa. Hänen vanhampansa olivat nimeltään Ram Bahadur Pandey ja Mithila Pandey. Hänellä on neljä nuorempaa sisarusta.
Koulutukseltaan Bhandari on kandidaatti Tribhuvanin yliopistosta.
Bhandari oli naimisissa tunnetun nepalilaisen kommunistijohtajan, Madan Bhandarin, kanssa. Parilla on kaksi lasta. Bhandari jäi leskeksi miehensä kuoltua vuonna 1993. Hän jäi pois politiikasta mentyään naimisiin ja palasi kuvioihin miehensä kuoleman jälkeen.
Poliittinen ura

Bhandari liittyi kommunistisen puolueen nuorisojärjestöön vuonna 1980. Vuosina 2007–2015 hän toimi Koko Nepalin naistenliiton puheenjohtajana.
Miehensä kuoleman jälkeen tämän vaalipiirissä Kathmandussa järjestettiin ylimääräiset vaalit parlamenttipaikan täyttämiseksi. Bhandari asettui ehdolle ja voitti nousten tällöin ensimmäistä kertaa parlamenttiin vuodeksi. Hän uusi paikkansa vuoden 1994 ja 1999 vaaleissa. Vuonna 1997 toimi lyhyen aikaa myös maansa ympäristöministerinä.
Maaliskuussa 2018 hänet valittiin uudelleen toiselle kaudelle. Vuonna 2015 hänet oli valittu Nepalin ensimmäiseksi naispresidentiksi. Häntä tuki hallitseva kommunistipuolueiden muodostama liittouma ja vastaehdokasta tuki kongressipuolue. Valinnan suoritti valitsijakokous, jossa oli mukana maan parlamentin ja aluehallintojen edustajia. Nepalin presidentin rooli on lähinnä seremoniallinen, mutta maan ensimmäinen naispresidentti on kuitenkin huomattavan arvovaltainen henkilö maassa.
Käännös suomeksi
Whole Lotta Red

| Whole Lotta Red Playboi Carti |
| --- | --- | --- |

Studioalbumin tiedot
 Äänitetty : 2018-2020
 Studio : Means Street, Atlanta
 Julkaistu: 25. joulukuuta 2020
 Tuottaja(t):  Art Dealer • F1lthy • Gab3 • Jasper Harris • Jonah Abraham • Juberlee • Kanye West • Ken Carson • KP • Lil 88 • Lucian • Lukrative • Maaly Raw • Ojivolta * Outtatown • Pi'erre Bourne • Richie Souf • Roark Bailey • Ssort • Star Boy • Wheezy 
 Tyylilaji:  Hip hop • trap  • mumble rap  • rage rap • kokeellinen rap • punk rap  
 Kesto: 62.12
 Levy-yhtiö: AWGE • Interscope
Listasijoitukset
   11. (albumilista)   1. (Billboard 200)  
Playboi Carti muut julkaisut
| Playboi Carti 2017 | Whole Lotta Red 25. joulukuuta 2020 | ‎Music ‎2024 |
Whole Lotta Red on yhdysvaltalaisen rap-artisti Playboi Cartin toinen studioalbumi. Albumi julkaistiin 25. joulukuuta 2020 AWGE:n ja Interscope Recordsin kautta. Albumi koostuu 24 kappaleesta ja levyllä vierailee Kanye West, Kid Cudi sekä Future. Kanye West toimi albumin vastaavana tuottajana. Tuotannosta vastasivat myös Westin lisäksi Cartin kappaleita useasti tuottanut Pi'erre Bourne, yhdessä Maaly Rawin, Wheezyn, F1lthyn, sekä monen muun tuottajan kanssa.  Albumi sai enimmäkseen positiivisia arvosteluja kriitikoilta. Albumi debytoi Billboard 200-listan kärjessä, saavuttaen 100 000 myydyn albumin rajan, tehden siitä Cartin ensimmäisen listan kärjessä esiintyneen albumin.
Kansikuva

22. joulukuuta 2020 Carti julkisti Whole Lotta Redin kansikuvan sosiaalisessa mediassa. Sen suunnitteli Jung "Art Dealer" Chung. Kannessa on mustavalkoinen kuva Cartista, jossa on valkoinen ääriviiva ja sana Red isoilla punaisilla kirjaimilla kannen yläosassa. Kansi perustuu 70-luvun lopun punk-rock-lehti Slashin kanteen. Carti esittää itsensä albumissa rock-tähdeksi ja käyttää hänen tunnusomaista "vauvaääntään" koko albumin ajan.
Mainostus

16. huhtikuuta 2020 single "@ Meh" julkaistiin. Kappale nousi sijalle 35 US Billboard Hot 100 -listalla.  Sen musiikkivideo julkaistiin samana päivänä kuin kappale, ja sen ohjasivat Carti itse ja Nick Walker.
25. joulukuuta 2020, albumin julkaisupäivänä, julkaistiin musiikkivideo kappaleesta "M3tamorphosis", jossa vieraileva artistina oli Kid Cudi. Sen on ohjannut Nico Ballesteros.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”Rockstar Made” | Jordan Carter, Jonah Abraham, Richard Ortiz | 3.13 |  |  |  |  |  |  |
| 2. | ”Go2DaMoon” (feat. Kanye West) | Jordan Carter, Kanye West, Wesley Glass | 1.59 |  |  |  |  |  |  |
| 3. | ”Stop Breathing” | Jordan Carter, Pierre Thevenot, Richard Ortiz, Thomas Ross | 3.38 |  |  |  |  |  |  |
| 4. | ”Beno!” | Jordan Carter, Jalan Anthony Lowe, Tobias Dekker | 2.23 |  |  |  |  |  |  |
| 5. | ”JumpOutTheHouse” | Jordan Carter, Tony Sun | 1.33 |  |  |  |  |  |  |
| 6. | ”M3tamorphosis” (feat. Kid Cudi) | Jordan Carter, Kid Cudi, Gabriel Rosseau, Richard Ortiz | 5.12 |  |  |  |  |  |  |
| 7. | ”Slay3r” | Jordan Carter, Jeffrey Shannon, Roark Bailey | 2.44 |  |  |  |  |  |  |
| 8. | ”No Sl33p” | Jordan Carter, Kenneth Pannu | 1.28 |  |  |  |  |  |  |
| 9. | ”New Tank” | Jordan Carter, Jonah Abraham, Richard Ortiz | 1.29 |  |  |  |  |  |  |
| 10. | Teen X (feat. Future) | Jordan Carter, Future, Jamaal Henry | 3.25 |  |  |  |  |  |  |
| 11. | Meh | Jordan Carter, Richard Ortiz, Tobias Dekker | 1.58 |  |  |  |  |  |  |
| 12. | Vamp Anthem | Jordan Carter, Jasper Harris, Kenneth Pannu | 2.04 |  |  |  |  |  |  |
| 13. | New N3on | Jordan Carter, Jamaal Henry | 1.56 |  |  |  |  |  |  |
| 14. | Control | Jordan Carter, Anton Mendo, Tobias Dekker, Jung Yean Cho | 3.17 |  |  |  |  |  |  |
| 15. | Punk Monk | Jordan Carter, Pierre Thevenot, Richard Ortiz, Stefan Cismiglu | 3.49 |  |  |  |  |  |  |
| 16. | On That Time | Jordan Carter, Mark Williams, Raul Cubina, Richard Ortiz | 1.42 |  |  |  |  |  |  |
| 17. | King Vamp | Jordan Carter, Jung Yean Cho | 3.06 |  |  |  |  |  |  |
| 18. | Place | Jordan Carter, Jordan Jenks | 1.57 |  |  |  |  |  |  |
| 19. | Sky | Jordan Carter, Jung Yean Cho | 3.13 |  |  |  |  |  |  |
| 20. | Over | Jordan Carter, Jung Yean Cho | 2.46 |  |  |  |  |  |  |
| 21. | ILoveUIHateU | Jordan Carter, Jordan Jenks | 2.15 |  |  |  |  |  |  |
| 22. | Die4Guy | Jordan Carter, Yung Yean Cho | 2.11 |  |  |  |  |  |  |
| 23. | Not PLaying | Jordan Carter, Yung Yean Cho | 2.10 |  |  |  |  |  |  |
| 24. | F33l Lik3 Dyin | Jordan Carter, Bradley Cook, Wesley Glass, Brandon Burton, Channy Leaneagh, James Blake, Jeremy Nutzman, Josh Berg, Justin Vernon, Michael Lewis, Michael Noyce, Roark Bailey, Robert Moose, Tony Sun | 3.24 |  |  |  |  |  |  |
Tuottajat

Kanye West – vastaava tuottaja
Matthew Williams – vastaava tuottaja
Art Dealer – 11, 14, 17, 19, 20, 22, 23
F1lthy – 1, 3, 6, 9, 15, 16
Abraham – 1, 8, 9
Lukrative – 3, 15
Wheezy – 2
Ssort – 3
Outtatown – 3, 11, 14, 22
Lil 88 – 4
Ken Carson – 4
Richie Souf – 5, 24
Gab3 – 6
Roark Bailey – 7, 24
KP – 8, 12
Maaly Raw – 10
Star Boy – 11, 14, 17, 22
Jasper Harris – 12
Lucian – 15
Ojivolta – 16
Pi'erre Bourne – 18
Kompotí

| Kompotí Κομπότι |
| --- | --- |
 Kompotín Pyhän Georgioksen (Ágios Geórgios) eli Pyhän Yrjön kirkko.
 Kunnallisyksikön sijainti
 Kompotí
 Koordinaatit: 39°6′7″N, 21°5′1″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Árta
Kunta:  Nikólaos Skoufás
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  190404
Väkiluku (2011):  2 542
 – Kylä­yhdys­kunta:  1 650
 – Kylä:  1 544
Aikavyöhyke:  UTC+2
 – Kesäaika:  UTC+3
Rekisterikilpi:  AT
Infobox OKVirheellinen NIMI-arvo: 
Kompotí (kreik. Κομπότι, kath.kreik. Κομπότιον, Kompótion) on Kreikan kylä sekä samanniminen Nikólaos Skoufáksen kunnan kunnallisyksikkö (Δημοτική Ενότητα Κομποτίου, Dimotikí Enótita Kompotíou) ja entinen itsenäinen kunta. Se sijaitsee Ártan alueyksikössä Epeiroksen alueella. Koko kunnallisyksikön väkiluku on 2 542 ja varsinaisen Kompotín kylän väkiluku 1 544 (vuonna 2011).
Kompotín kylä sijaitsee linnuntietä noin 11 kilometriä kaakkoon Ártasta. Kompotín kunnallisyksikkö käsittää Nikólaos Skoufáksen kunnan kaakkoisosan. Kompotí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nikólaos Skoufáksen kunnaksi yhdessä Árachthoksen, Komménon ja Pétan kanssa, jolloin se muuttui uuden kunnan kunnallisyksiköksi.
Kunnallisyksikön osat

Kompotín kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Foteinó | Foteinó | 178 |
| Kompóti | Ágios Nikólaos | 106 |
| Kompóti | Kompóti | 1 544 |
| Selládes | Alónia | 108 |
| Selládes | Selládes | 606 |
Yhteensä: 2 542
Aiheesta muualla

Kuvia tai muita tiedostoja aiheesta Kompotí Wikimedia Commonsissa
Mateusz Morawiecki

| Mateusz Morawiecki |
| --- | --- |
 Mateusz Morawiecki vuonna 2019.
Puolan pääministeri
 11.12.2017–13.12.2023  
Presidentti:  Andrzej Duda
Edeltäjä:  Beata Szydło
Seuraaja:  Donald Tusk
Henkilötiedot
Syntynyt: 20. kesäkuuta 1968 (ikä 56) Wrocław
Puoliso:  Iwona Morawiecka
Lapset:  4
Tiedot
Puolue:  Laki ja oikeus
 Nimikirjoitus
Aiheesta muualla
mmorawiecki.pl
Mateusz Morawiecki ([maˈtɛ.uʂ mɔraˈvjɛt͡skʲi]  kuuntele ääntämys (ohje)), s. 20. kesäkuuta 1968 Wrocław) on puolalainen pankkiiri ja poliitikko, joka Puolan pääministerinä 11. joulukuuta 2017 – 13. joulukuuta 2023. Ennen nousuaan pääministeriksi Morawiecki toimi valtiovarainministerinä ja varapääministerinä Beata Szydłon hallituksessa. Pääministerin vaihdos oli osa hallituspaikkojen kierrätystä, jonka järjesteli Jarosław Kaczyński, Morawieckin edustaman oikeistolaisen Laki ja oikeus -puolueen puheenjohtaja.
Poliittinen ura

Suurimman osan ajastaan politiikassa Morawiecki on ollut puolueisiin sitoutumattomana toimien jopa Puolan entisen pääministerin, Laki ja oikeus -puolueen kilpailijan Kansalaisfoorumin Donald Tuskin, neuvonantajana talousasioissa.
Morawiecki nousi Puolan hallitukseen vuonna 2015 talouskehityksestä vastaavaksi ministeriksi ja liittyi vasta tuolloin Laki ja oikeus -puolueen jäseneksi. Hänen salkkuunsa lisättiin valtiovarainministerin tehtävät vuonna 2016.
Lähes välittömästi aloitettuaan pääministerinä Morawiecki ilmoitti tammikuussa 2018 rajuista muutoksista hallituksensa kokoonpanossa. Hän erotti muun muassa ulkoministerin, puolustusministerin ja ympäristöministerin tehtävistään. Vaihdosten taustalla arvioitiin olevan pyrkimys parantaa suhteita Euroopan unionin kanssa, joka oli väläyttänyt oikeustoimien aloittamista Puolaa vastaan hallituksen kiistellyn oikeusjärjestelmäuudistuksen vuoksi.
Yksityiselämä

Morawieckin Kornel-isä perusti Wrocławissa toimineen Solidaarisuus-liikkeen radikaalin alajaoston, missä Morawiecki itsekin toimi nuorena aktiivisesti.
Morawiecki on kertonut hänellä olevan juutalainen sukutausta. Hänen kaksi tätiään, joista toinen asuu Israelissa, selvisivät sota-aikana holokaustista ei-juutalaisten avustuksella.
Vuonna 1991 hän meni naimisiin Iwonan kanssa. Heillä on neljä lasta, kaksi tyttöä (Olga ja Magdalena) sekä kaksi poikaa (Jeremiasz ja Ignacy).
Hän osaa sujuvasti englantia ja saksaa sekä puhuu venäjää.
Aiheesta muualla

Kuvia tai muita tiedostoja aiheesta Mateusz Morawiecki Wikimedia Commonsissa
Puolan kolmannen tasavallan pääministerit (1989–)
Tadeusz Mazowiecki
Jan Krzysztof Bielecki
Jan Olszewski
Waldemar Pawlak
Hanna Suchocka
Waldemar Pawlak
Józef Oleksy
Włodzimierz Cimoszewicz
Jerzy Buzek
Leszek Miller
Marek Belka
Kazimierz Marcinkiewicz
Jarosław Kaczyński
Donald Tusk
Ewa Kopacz
Beata Szydło
Mateusz Morawiecki
Donald Tusk
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Tšekki  Puola
Auli Poutiainen

| Auli Poutiainen |
| --- | --- |
 Auli Poutiainen Louhena ja Pekka Räty Nurmeksen Juhlaviikkojen Kalevala-näytelmässä 1987.
Henkilötiedot
Koko nimi:  Auli Kyllikki Poutiainen
Syntynyt: 7. elokuuta 1939 Kuopio
Ammatti:  Näyttelijä
Aiheesta muualla
IMDb 
Elonet
Auli Poutiainen (s. 1939 Kuopio) on suomalainen näyttelijä. Vuonna 1956 alkaneen näyttelijäuransa aikana hän on näytellyt valtaosan Kuopion kaupunginteatterissa, mutta hän ollut vierailevissa rooleissa myös muissa teattereissa. Erityisesti musikaalisista teatterirooleistaan tunnettu Poutiainen on esiintynyt myös useissa suomalaisissa elokuvissa.
Nykyään Poutiainen on eläkkeellä, mutta hän on edelleen aktiivisesti mukana teatterityössä. Viime vuosien aikana Poutiainen on esiintynyt mm. Leea Klemolan ohjaamassa Jessika – Vapaana syntynyt -näytelmässä ja Minna-musikaalissa.